b'\n_START_ARTICLE_\n\xc8\x98eful Secretariatului Guvernului Japoniei\n_START_PARAGRAPH_\n\xc3\x8en Japonia, \xc8\x98eful Secretariatului Guvernului (\xe5\x86\x85\xe9\x96\xa3\xe5\xae\x98\xe6\x88\xbf\xe9\x95\xb7\xe5\xae\x98 naikaku kanb\xc5\x8d ch\xc5\x8dkan) este ministrul de stat \xc3\xaens\xc4\x83rcinat cu conducerea Secretariatului Guvernului. \xc8\x98eful Secretariatului Guvernului \xc3\xaendepline\xc8\x99te func\xc8\x9bia de purt\xc4\x83tor de cuv\xc3\xa2nt al guvernului, conduce cercet\xc4\x83ri referitoare la proceduri \xc8\x99i prepar\xc4\x83 materialele care urmeaz\xc4\x83 a fi discutate \xc3\xaen \xc8\x99edin\xc8\x9bele guvernului. Oficiul \xc8\x98efului Secretariatului Guvernului se g\xc4\x83se\xc8\x99te la etajul al cincilea al sediului prim-ministrului japonez din Tokyo._NEWLINE_\xc3\x8enainte \xc8\x99i \xc3\xaen timpul celui de-al doilea r\xc4\x83zboi mondial, pozi\xc8\x9bia fusese cunoscut\xc4\x83 \xc3\xaen japonez\xc4\x83 ca \xe5\x86\x85\xe9\x96\xa3\xe6\x9b\xb8\xe8\xa8\x98\xe5\xae\x98\xe9\x95\xb7 (naikaku shokikanch\xc5\x8d). Actuala func\xc8\x9bie, cea modern\xc4\x83, a fost creat\xc4\x83 la 31 mai 1947, la scurt timp dup\xc4\x83 intrarea \xc3\xaen vigoare a Constitu\xc8\x9biei Japoniei \xc8\x99i ridicat\xc4\x83 la rang ministerial \xc3\xaen 1966. Yasuo Fukuda, un fost prim-ministru al Japoniei, care a \xc3\xaendeplinit aceast\xc4\x83 func\xc8\x9bie \xc3\xaen timpul mandatelor prim-mini\xc8\x99trilor Yoshiro Mori \xc8\x99i Junichiro Koizumi, este \xc8\x98eful Secretariatului Guvernului care a ocupat aceast\xc4\x83 func\xc8\x9bie timp de 1.289 de zile, un record absolut al func\xc8\x9biei._NEWLINE_\xc3\x8enc\xc4\x83 de la crearea func\xc8\x9biei \xc3\xaen 1947, func\xc8\x9bia de \xc8\x98ef al Secretariatului Guvernului a fost considerat\xc4\x83 ca o prim\xc4\x83 treapt\xc4\x83 pentru postul de Prim-ministru. The Primul \xc8\x98ef al Secretariatului Guvernului care a devenit Prim-ministru a fost Ichiro Hatoyama, care fusese \xc8\x98ef al Secretariatului Guvernului lui Giichi Tanaka. De atunci cel pu\xc8\x9bin opt al\xc8\x9bi \xc8\x98efi al Secretariatului Guvernului au devenit Primi-mini\xc8\x99tri, printre al\xc8\x9bii Shinzo Abe \xc8\x99i Yasuo Fukuda.'